Vispārējās tiesas 2025. gada 22. janvāra rīkojums – Jess Liberty/VNV
(Lieta T-538/17) 1
(Atcelšanas prasība un prasība par zaudējumu atlīdzību – Ekonomikas un monetārā politika – Kredītiestāžu un noteiktu ieguldījumu brokeru sabiedrību vienotais noregulējuma mehānisms – Noregulējuma shēma attiecībā uz Banco Popular Español – Nepārsūdzams akts – Acīmredzama nepieņemamība)
Tiesvedības valoda – spāņu
Lietas dalībnieki
Prasītāja: Jess Liberty, SL (Madride, Spānija) (pārstāvis: C. Aguirre de Cárcer Moreno, advokāts)
Atbildētāja: Vienotā noregulējuma valde (pārstāvji: H. Ehlers, M. Fernández Rupérez, A. Lapresta Bienz un J. Rius Riu, kuriem palīdz B. Meyring, F. Fernández de Trocóniz Robles, T. Klupsch un S. Ianc, advokāti)
Priekšmets
Ar prasību prasītāja lūdz, pirmām kārtām, pamatojoties uz LESD 263. pantu, atcelt Vienotās noregulējuma valdes (VNV) izpildsesijas 2017. gada 7. jūnija Lēmumu SRB/EES/2017/08 par noregulējuma shēmas pieņemšanu attiecībā uz Banco Popular Español, SA un, otrām kārtām, atlīdzināt zaudējumus sakarā ar tās akciju vērtības zudumu šī lēmuma pieņemšanas rezultātā.
Rezolutīvā daļa
Prasību noraidīt kā acīmredzami nepieņemamu.
Par Spānijas Karalistes, Eiropas Komisijas, Banco Santander, SA un Banco Popular Español, SA pieteikumiem par iestāšanos lietā nav jālemj.
Jess Liberty, SL sedz savus, kā arī atlīdzina Vienotās noregulējuma valdes (VNV) tiesāšanās izdevumus.
Spānijas Karaliste un Komisija savus saistībā ar pieteikumu par iestāšanos lietā radušos tiesāšanās izdevumus sedz pašas.
Banco Santander sedz savus, kā arī atlīdzina Banco Popular Español saistībā ar pieteikumu par iestāšanos lietā radušos tiesāšanās izdevumus.
____________
1     OV C 424, 11.12.2017.